टाइम 8, सिरां, आगष्ट 25: हाग्रामा महिलारीनि दैदेननाय बिपिएफ दोलोआ थांनाय 17 बोसोर बिटिसिनि खुंथाय गोहोयाव फैनानै बर’-अबर’ आरो बिदा-फंबायनि गेजेराव बुद्लाय होनाया दुखु नांथाव। बे बाथ्राखौ बुंदों एन डि एफ बि( एस)नि बारग’ गाहाइ नेहाथारी थामहिनबा बिटिसि 14 नं सिरां दुवारनि इउ पि पि एलनि बिजाथि बि आर फेरेंगाआ। बिथाङा बुंबावोदि हाग्रामा महिलारीया बुंनाय बादि बिटिआर गोरोबथाया बर’फोरनिल’ बुंनायनि उल्थायै बिथाङा बुङो दि बिटिआर गोरोबथायाव बर’फोरा जेबो मोनाखैब्लाबो बिटिसिनि रायजो-राजाफोरनि थाखायसो जौगाथाय खालामनो बिटिआर गोरोबथा खालामदों।